# Fabiana Rosales

Fabiana Rosales (Mérida, 22 d'abril de 1992) és una periodista, activista pels drets humans veneçolana, i esposa de Juan Guaidó. A causa de la crisi presidencial de Veneçuela iniciada el 2019, la Casa Blanca dels Estats Units d'Amèrica i l'Assemblea Nacional de Veneçuela la consideren com a primera dama de Veneçuela, mentre que països aliats al govern de Nicolás Maduro reconeixen a Cilia Flores.

## Biografia

Rosales va néixer a Tovar, estat Mérida (Veneçuela). Va ser criada en un petit poble, en el qual va ser escolà de l'església Mare de Déu de Regla. El seu pare Carles era pagès i la seva mare periodista. Quan era nena, va observar les entrevistes de la seva mare i es va interessar en temes socials. Va ajudar a dirigir la granja familiar i va decidir estudiar periodisme. Es va llicenciar en Periodisme i Comunicació Social el 2013 per la Universitat Rafael Belloso Chacín, i la seva tesi va estar relacionada amb el comportament del vot a Veneçuela entre 1958 i 2013.
Després de graduar-se, es va mudar a Caracas, on va treballar en l'Assemblea Nacional i va participar en diverses accions relacionades amb els drets humans. A més, va treballar al canal de televisió Sun Channel.
Va conèixer a Juan Guaidó el 2011, amb qui posteriorment es va casar el 23 d'abril de 2013 i van tenir una filla el 2017.

## Activisme

Durant els seus estudis universitaris, Rosales va començar a treballar per al partit de l'oposició Voluntat Popular. Com a activista de drets humans, tenia prop de 150,000 seguidors a Instagram el 26 de gener de 2019. Ha declarat que un factor motivador ha estat que ella no vol que la seva filla creixi «volent anar-se'n de Veneçuela».
Durant la crisi presidencial veneçolana de 2019, Juan Guaidó va ser designat president interí per l'Assemblea Nacional de Veneçuela, impugnant la legitimitat de Nicolás Maduro, a causa d'això, el govern de Nicolás Maduro li va prohibir viatjar a Juan Guaidó fora de país; Rosales ha assumit un paper d' «ambaixadora internacional de l'oposició». Es reuneix amb la diàspora veneçolana i els líders regionals per sol·licitar suport al seu espòs. El govern de Maduro diu que els viatges realitzats per Rosales són un «intent desesperat per mantenir a Guaido en el punt de mira internacional».
El 7 de febrer de 2019, Rosales va iniciar un pla d'alimentació diària, dirigit a nens de la maternitat Divina Pastora a Caracas. Rosales va assegurar que el pla va ser «tot un èxit», i va agrair a la fundació Alimenta per haver-los ofert el seu suport.
Al març, Rosales va realitzar una gira per Amèrica Llatina en representació del seu espòs, Joan Guaidó, reunint-se amb Martín Vizcarra (President del Perú) i Sebastián Piñera (President de Xile). El 27 de març, va visitar la Casa Blanca per reunir-se amb el president dels Estats Units, Donald Trump i el vicepresident Mike Pence. Trump es va referir a Rosales com a primera dama de Veneçuela.
* Rosales amb el president Donald Trump al Despatx Oval de la Casa Blanca
* Fabiana Rosales amb Melania Trump a Mar-a-Lago en Palm Beach, Florida
Va reconèixer durant el seu viatge a Washington DC que la lluita a Veneçuela és veritable i va dir: «Avui a Veneçuela, és llibertat o dictadura, vida o mort. Els que paguen el preu d'aquest odi són els nens que moren als hospitals». Després d'estar a Washington DC, es va reunir amb la primera dama dels Estats Units, Melania Trump, a Mar-a-Llago, i va assistir a una reunió amb l'alcalde de Miami, Carlos A. Giménez, on va rebre la clau del comtat de Miami-Dade, i va dir: «Sempre li he demanat a Déu que protegeixi la gent de Veneçuela, que ens brindi la força per continuar. Avui, Veneçuela pot ser un gran exemple per al món».
Tot i que reconeix que podria ser arrestada, diu que no hi ha lloc per a la por a la vida, sinó un sentit de responsabilitat, perquè «hi ha massa vides en joc».

## Referències

* ↑ «Ella es Fabiana Rosales, la hermosa esposa de Juan Guaidó» (en castellà). Q'hubo Cali, 28-01-2019.
* 1 2 «La mujer de Guaidó, en la Casa Blanca» (en castellà). Página/12, 28-03-2019.
* ↑ «Fabiana Rosales agradeció a Melania Trump compromiso con Venezuela» (en castellà). Asamblea Nacional de Venezuela. Arxivat de l'original el 2019-09-27. [Consulta: 11 setembre 2020].
* ↑ «Los países que reconocen a Guaidó y los que reconocen a Maduro como presidente» (en castellà). CNN en Español, 24-01-2019.
* ↑ Pérez, Ramón Antonio. «Fabiana Rosales: De Monaguilla a Primera Dama de Venezuela» (en castellà). Aleteia.org, 16-01-2019.
* 1 2 «‘We have to stop this crisis,’ says Venezuela’s interim first lady, wife of Juan Guaidó» (en anglès). Miami Herald.
* 1 2 3 «Venezuelan Opposition Leader's Wife Emerges as Potent Force» (en anglès). The New York Times, 27-03-2019. ISSN: 0362-4331.
* ↑ «Quién es Fabiana Rosales, la joven periodista que enamoró a Juan Guaidó» (en castellà). El Comercio, 01-02-2019.
* 1 2 «Fabiana Rosales, esposa del presidente Guaidó: “Los venezolanos volvemos a creer”» (en castellà). Vida Nueva. Revista y portal de noticias religiosas y de Iglesia, 22-02-2019.
* ↑ «Fabiana Rosales, la esposa del presidente interino Juan Guaidó: "Pronto Venezuela será libre"» (en castellà). Clarín.
* ↑ «Perfiles. Conoce a Fabiana Rosales, la periodista que enamoró a Juan Guaidó» (en castellà). 800 noticias.
* ↑ «¿Quién es Fabiana Rosales? La esposa de Guaidó, periodista e influencer» (en castellà). El Nacional.
* 1 2 «Who is Fabiana Rosales? Venezuela opposition leader's wife meets Donald Trump, says situation is "life or death"» (en anglès). Newsweek, 27-03-2019.
* ↑ Manetto, Francesco «El Supremo prohíbe a Guaidó salir de Venezuela y congela sus cuentas» (en castellà). El País, 30-01-2019. ISSN: 1134-6582.
* ↑ Olmo, Guillermo D. «Fabiana Rosales, la joven esposa de Juan Guaidó que se ha convertido en la gran embajadora de la oposición venezolana» (en castellà), 27-03-2019.
* 1 2 Biondi, Génesis. «Fabiana Rosales, esposa de Juan Guaidó, inició plan de alimentación diaria a niños venezolanos #8Feb» (en castellà). El Impulso, 08-02-2019.
* 1 2 «Fabiana Rosales comenzó un plan de alimentación» (en castellà). Punto de Corte, 08-02-2019.
* ↑ «Donald Trump recibió a la esposa de Juan Guaidó en la Casa Blanca: "Estamos con ustedes al 100%"» (en castellà). Infobae.
* ↑ «Melania Trump abre a Fabiana Rosales las puertas de Mar-a-Lago» (en castellà). ABC, 29-03-2019.
* ↑ «Venezuela Opposition Leader's Wife Meets With Miami Leaders» (en anglès). NBC 6 South Florida.